als_Latn dik_Latn bos_Latn
Këshilli i Larte i Drejtësisë ka vendosur me ne fund te behet transparent. Për here te pare ky institucion ka vendosur te tregoje për mediat, se cila është ecuria e procedimeve disiplinore për gjyqtaret, pas propozimeve te Ministrit te Drejtësisë. Me ane te njoftimi për shtyp, Këshilli i Larte i Drejtësisë njofton se ne mbledhjen e se hënës do te marre ne shqyrtim procedimet për 8 gjyqtare mes te cilëve Gjin Gjoni i Gjykatës se Apelit ne Tirane dhe Ken Dhima ne Gjykatën Administrative për te cilët edhe Prokuroria ka kërkuar pezullimin. Sipas KLD-së, Ministri i Drejtësisë ka kërkuar procedimin për 20 gjyqtare, 9 prej te cilëve janë shqyrtuar, ndërsa 8 te tjerë do te shqyrtohen te hënën qe vjen. Disa here Ministri i Drejtësisë ka ngritur si shqetësim mos futjen ne rend te ditës te kërkesave te tij për procedimin e gjyqtareve. Ndërkohë qe mbledhja e fundit shënoi një tjetër përplasje mes dy institucioneve pas tre emërimeve ne Gjykatën e Tiranës.
als_Latn